Page:Beowulf (Wyatt).djvu/86

62

þæt hit ellen-weorcæfnan scolde. Hūru ne gemundemago Ecglāfes eafoþes cræftig,þæt hē ǣr gespræc wīne druncen,þā hā þæs wǣpnes onlāh sēlran sweord-frecan;selfa ne dorste under ȳða gewinaldre genēþan, driht-scype drēogan;þǣr hē dōme forlēas, ellen-*mǣrðum. Ne wæs þǣm ōðrum swā, syðþan hē hine tō gūðegegyred hæfde.

 

Bēowulf maþelode, bearn Ecgþēowes: “Geþenc nū, se mǣramaga Healfdenes, snottra fengel,nū ic eom sīðes fūs, gold-wine gumena,hwæt wit gēo sprǣcon: gif ic æt þearfeþīnre scolde aldre linnan,þæt ðū mē ā wǣre forð-gewitenumon fæder stǣle. Wes þū mund-boramīnum mago-þegnum, hond-gesellum,gif mec hild nime; swylce þū ðā mādmas,þe þū mē sealdest, Hrōðgār lēofa,Higelāce onsend. Mæg þonne on þǣm golde ongitanGēata dryhten, gesēon sunu Hrēðles, þonne hē on þæt sinc starað, þæt ic gum-cystumgōdne funde bēaga bryttan,brēac þonne mōste. 